જામનગર તા. ૯ઃ જામનગરમાં બાળકોના સર્વાંગી વિકાસ માટે કાર્યરત બ્લીસ લર્નિંગ સેન્ટર દ્વારા આ વર્ષે પણ સુરક્ષા સેતુ સોસાયટી જીલ્લા પોલીસના સહયોગથી ઓપન જામનગર સુપર જોડી પેરેન્ટ એન્ડ ચાઈલ્ડ મેરેથોનનું આયોજન આગામી તા. ૧૮-ર-ર૦૧૮ના સવારે ૬ વાગ્યે કરવામાં આવ્યું છે. જેમાં ર થી ૧૪ વર્ષના બાળકો પોતાના માતા-પિતા તેમજ પરિવારના કોઈપણ સભ્ય સાથે ભાગ લઈ શકશે. આ દોડમાં ભાગ લેનાર દરેક સ્પર્ધકોને પ્રમાણપત્ર તથા ભેટ આપવામાં આવશે અને વિજેતા સ્પર્ધકોને પુરસ્કૃત કરી સન્માનિત કરવામાં આવશે. આ સ્પર્ધામાં ભાગ લેવા અંગેના ફોર્મ મેળવવા માટે તા. ૧૩-૦ર-ર૦૧૮ સુધીમાં બ્લીસ લર્નિંગ સેન્ટર, ર૧-બી સાકેત જામપુરી એસ્ટેટ નિર્બાન રોડ, ગુરૃદતાત્રેય મંદિર પાસે, જામનગર (મો. ૯૬૬૨૨ ૧૦૦૮૧ અથવા મો. ૯૯૧૩૮ ૧૯૪૫૫)નો સંપર્ક કરવા દિપિકા મંડાવેવાલાએ યાદીમાં જણાવ્યુ છે.